Ráðiligt er at spyrja starvsfólkini um, hvussu tey uppliva arbeiðsumhvørvið. Hetta kann gerast gjøgnum arbeiðsumhvørviskanningar, starvsfólkafundir og prát við starvsfólkini. Tað er gott at starvsfólk medvirka og tosa opið um tingini. Hvat kunnu vit gera fyri at minka um fylgjurnar? Út frá hesum eigur ein arbeiðsætlan at verða gjørd, soleiðis at ítøkiligar broytingar verða framdar til tess at gera arbeiðsplássið tryggari. Arbeiðsætlanin má innihalda tíðarfreistir og staðfesta, hvør ið hevur ábyrgdina av at ítøkiligu tiltøkini verða framd. Upplæring. Upplæring og kunning Góð og gjøgnumførd upplæring ger arbeiðsdagin tryggari fyri starvsfólkini. Øll starvsfólk eiga at kenna og duga aktuellu rutinurnar fyri at kunna verða við til at fyribyrgja harðskapi á arbeiðsplássinum. Serliga rýmingarvegir hava stóran týdning fyri trygdina hjá starvsfólki. Rýmingarvegir forða fyri at starvsfólk kunnu verða afturhildin. Atgongd til knívar ella annan reiðskap/lutir, ið kunnu nýtast sum vápn eigur at verða avmarkað. Gera ætlanir og raðfesta tiltøk. Seta í verk tiltøk. Eftirmeta. Allir harðskapstilburðir ella hóttanir eiga at verða skrásett og fylgd upp av arbeiðsgevara. Vakmyndaeftirlit og ávaringarskipanir Álopsalarmar, innanhýsistelefonir, hurðavakt og vakmyndatól kunnu verða við til at økja um trygdina. Treytin er tó, at starvsfólk kenna til mannagongdina, tá ið ein alarmur fer frá. Sálarlig reaktión er vanlig, tá ið starvsfólk hevur verið úti fyri harðskapi ella hóttan. Reaktiónin kemur tó ikki altíð beinanvegin. Fyri at fyribyrgja at starvsfólk fáa varandi mein er umráðandi at tann, ið var úti fyri harðskapi ella hóttanunum, skjótast gjørligt sleppur framat at tosa við onkran. Bæði leiðarar, starvsfelagar, familja og vinir kunnu hava stóran týdning í eini tílíkari støðu. Mælt verður til at arbeiðsplássið hevur eina tilbúgvingarætlan fyri, hvussu farast skal fram, tá ið starvsfólk hevur upplivað harðskap ella hóttan. Defusing og debriefing eiga at verða partar av hesum.